ಜಾಫ್ರಿಯ "ಹಿಸ್ಟೊರಿಯಾ" ದ ಜನಪ್ರಿಯತೆ ಮತ್ತು ಇನ್ನಿತರ ಆಕರಗಳು (ಅಂದರೆ ವೇಸ್ ನ "ರೊಮನ್ ಡೆ ಬ್ರುಟ್" )ಮು6ದೆ ಬರುವ ಆರ್ಥರಿಯನ್ ವಿವರದ ಮಾಹಿತಿಗೆ ಪ್ರಮುಖ ವಸ್ತುವನ್ನು ಒದಗಿಸುತ್ತವೆ.ಯುರೋಪ್ ನಲ್ಲಿನ ಇತಿಹಾಸ ಮತ್ತು ವಿಶೇಷವಾಗಿ ಫ್ರಾನ್ಸ್ ನಲ್ಲಿ 12 ಮತ್ತು 13ನೆಯ ಶತಮಾನದಲ್ಲಿ ಆ ಖಂಡದಲ್ಲೇ ಜನಪ್ರಿಯತೆಯನ್ನು ತಂದುಕೊಟ್ಟಿವೆ. ಇದು ಕೇವಲ "ಮ್ಯಾಟರ್ ಆಫ್ ಬ್ರಿಟೇನ್ " ಅಭಿವೃದ್ಧಿಗೆ ಆರ್ಥುರೇಯನ್ ಪ್ರಭಾವವಿಲ್ಲ. ಆದರೆ ಆರ್ಥರ್ ಮತ್ತು ಆರ್ಥುರಿಯನ್ ಕೆಲಸಗಳ ಬಗ್ಗೆ ಜಾಫ್ರಿಯವರು ಬರೆಯುವ ಮುಂಚೆಯೇ ಈ ಕಥೆಗಳು ಖಂಡದಲ್ಲಿ ಗೊತ್ತಾಗಿದ್ದವು ಎನ್ನುವುದಕ್ಕೆ ಬೇಕಾದಷ್ಟು ಪುರಾವೆಗಳನ್ನು ಕಾಣಬಹುದಾಗಿದೆ.(ಉದಾಹರಣೆಗೆಮೊಡೆನ್ನಾ ಆರ್ಚಿವೊಲ್ಟ್ ಅದೂ ಅಲ್ಲದೇ "ಸೆಲ್ಟಿಕ್ "ಹೆಸರುಗಳು ಮತ್ತು ಕಥೆಗಳು ನಿಜವಾಗಿಯೂ ಜಾಫ್ರಿಯ "ಹಿಸ್ಟೊರಿಯಾ" ದ ಆರ್ಥುರಿಯನ್ ಪ್ರಣಯಗಳ ಕಥೆಯ ಬರಹದಲ್ಲಿ ಕಾಣಸಿಗುವದಿಲ್ಲ ಆರ್ಥರ್ ನ ಪರಿಕಲ್ಪನೆಗಳ ಮೂಲಕವೇ ಹೊಸ್ ಆರ್ಥುರಿಯನ್ ಉಪಕಥೆಗಳಿಗೆ ಪ್ರಾಧಾನ್ಯತೆ ದೊರಕಿತು.ಆತನನ್ನು ರಾಜನೆಂದು ಚಿತ್ರೀಸುವುದನ್ನು ಸಹ ಇಲ್ಲಿ ಉಲ್ಲೇಖಿಸಲಾಯಿತು.12ನೆಯ ಶತಮಾನದ ಮತ್ತು ಅದರ ನಂತರದ ಸಾಹಿತ್ಯವು ಆರ್ಥರ್ ಗಿಂತ ಆತನ ಜೊತೆಯಲ್ಲಿ ಹುಟ್ಟಿಕೊಂಡ ಇತರೆ ಲಾನ್ಸ್ ಲಾಟ್ ಮತ್ತು ಗೆನೆವರೆ,ಪರ್ಸಿವಲ್ ,ಗೆಲ್ಹಾದ್,ಗವೇನ್ ಮತ್ತು ಟ್ರಿಸ್ಟಾನ್ ಮತ್ತು ಇಸೊಲ್ಡೆ ಗಳ ಪಾತ್ರಗಳು ಕ್ರಮೇಣ ಆರ್ಥರ್ ಪಾತ್ರದ ಪ್ರಭಾವಕ್ಕೆ ಸರಿಸಾಟಿಯಾಗಿ ನಿಂತವು. ಹೇಗೆಯಾದರೂ ಆರ್ಥರ್ ಪೂರ್ವದ ಗಾಲ್ ಫ್ರಿಡಿಯನ್ ಮತ್ತು ಜಾಫ್ರಿಯ "ಹಿಸ್ಟೊರಿಯಾ" ದಲ್ಲಿ ಪ್ರಮುಖ ಮತ್ತು ಕೇಂದ್ರ ವ್ಯಕ್ತಿಯಾಗಿ ಕಾಣಿಸಿಕೊಳ್ಳುತ್ತಾನೆ.ಆದರೆ ಕೆಲವು ರೋಮಾಂಚಕಾರಿ ಘಟನೆಗಳನ್ನು ಹೊರತುಪಡಿಸಿದರೆ ಉಳಿದೆಡೆ ಆತನ ಜನಪ್ರಿಯತೆ ವೇಗವಾಗಿ ಪಕ್ಕಕ್ಕೆ ಸರಿದಂತೆ ಭಾಸವಾಗುತ್ತದೆ. ಆತನ ಪಾತ್ರವೂ ಬಹಳಷ್ಟರ ಮಟ್ಟಿಗೆ ಪರಿವರ್ತನೆಯನ್ನು ಕಂಡಿದೆ. ಆರ್ಥರ್ ಬಗೆಗಿನ ಆರಂಭಿಕ ಬರಹಗಳು ಮತ್ತು ಜಾಫ್ರಿಯ ದಾಖಲೆಗಳು ಆತ ಮಹಾನ್ ವ್ಯಕ್ತಿ,ವೀರ ಸೇನಾನಿ;ದುಷ್ಟರನ್ನು,ದ್ರೋಹಿಗಳನ್ನು ಆತ ಸ್ವತಹ ಸಂಹಾರ ಮಾಡಿ ಗಹಗಹಿಸುತ್ತಿದ್ದ.ಸೈನಿಕ ಕಾರ್ಯಾಚರಣೆಯ ಎಲ್ಲಾ ಕೆಲಸಗಳಲ್ಲಿ ಆತ ತನ್ನ ನಾಯಕತ್ವ ತೋರಿಸಿದ ಬಗ್ಗೆ ಇವುಗಳಲ್ಲಿ ವಿವರಿಸಲಾಗಿದೆ.ಆದರೆ ರಮ್ಯತೆ,ಸಾಹಿತ್ಯ,ಸಾಮಾಜಿಕ ಕಾರ್ಯಗಳಲ್ಲಿ ಆತನ "ರೊಇ ಫೆನೆಂಟ್" ಆಸಕ್ತಿ ಅಷ್ಟಾಗಿ ಇರಲಿಲ್ಲವೆಂದೇ ಹಲವರು ಅಭಿಪ್ರಾಯಪಟ್ಟಿದ್ದಾರೆ.ಇದರಲ್ಲಿನ ಆತನ "ನಿಷ್ಕ್ರಿಯತೆ ಮತ್ತು ಆಕರ್ಷಣೆ" ಕೆಲವು ಇತಿಹಾಸದ ದಾಖಲೆಗಳಲ್ಲಿ ಕಾಣಿಸುವುದಿಲ್ಲ. ಇಂತಹ ಕ್ಷೇತ್ರಗಳಲ್ಲಿ ಆತನ ಕೆಲಸಗಳು ಮಾಡಿದಷ್ಟು ಜಾಣತನದ್ದು,ಮೌಲಿಕವಾಗಿದ್ದು ಆತನಲ್ಲಿಕೋಪವಿದ್ದರೂ ಆತನಲ್ಲಿ ನಯವಿನಯ ಮೃದುತ್ವ ಇತ್ತೆಂದೂ ಉಲ್ಲೇಖಿಸಲಾಗಿದೆ.ಇನ್ನು ಕೆಲವು ಸಂದರ್ಭದಲ್ಲಿ ಆತ ಅಶಕ್ತ,ಕೃಶ ಶರೀರದವನೆಂಬ ಟೀಕೆಗೂ ಒಳಗಾಗಿದ್ದಾನೆ. ಬಹಳ ಸರಳವಾಗಿ ಹೇಳಬೆಕೆಂದರೆ "ಮಾರ್ಟ್ ಆರ್ತು" ವಿನಲ್ಲಿ ಲಾನ್ಸ್ ಲೊಟ್ ನ ಸಂಬಂಧ ಗೆನೆವೆರೆ ಜೊತೆಗೆ ಇದೆ ಎಂದು ತಿಳಿದಾಗ ಆತ ನಿಶಕ್ತ ಮತ್ತು ಶಾಂತನಾಗಿರುತ್ತಿದ್ದ.ಆದರೆ ಚೆರ್ಟಿಯನ್ ಡೆ ಟ್ರೊಯೆಸ್ ನ ಯಾವಿನ್ ಮತ್ತು ದಿ ನೈಟ್ ಆಫ್ ದಿ ಲೈಯಿನ್ ನಲ್ಲಿ ಆತ ಸ್ವಲ್ಪವೇ ಉಪಹಾರದ ನಂತರ ನಿದ್ದೆ ತಡೆಯಲಾಗದೇ ಮಲಗಲು ತೆರಳುತ್ತಿದ್ದ. ಏನೇ ಆದರೂ ನೊರ್ರಿಸ್ .ಜೆ.ಲೆಸಿ ಅವರ ಪ್ರಕಾರ ಆರ್ಥರ್ ನ ಯಾವುದೇ ತಪ್ಪು ಅಥವಾ ಕೊರತೆಗಳಿದ್ದರೂ ಆತನ ರಮ್ಯತೆ,ಸಾಹಿತ್ಯ ವಿಚಾರಕ್ಕೆ ಸಂಬಂಧಿಸಿವೆ."ಆದರೆ ಗೌರವ,ವೈಭವಗಳು ಆತನ ವೈಯಕ್ತಿಕ ದೌರ್ಬಲ್ಯಗಳಿಗೆ ಹೋಲಿಕೆ ಮಾಡುವುದೆ ಸರಿಯಲ್ಲ,ಆತನ ಆಡಳಿತಾಧಿಕಾರ ಮತ್ತು ವೈಭವ ಗಟ್ಟಿಯಾಗಿರುತ್ತದೆ.
ಮೇರಿ ಡೆ ಫ್ರಾನ್ಸ್ ಅವರ "ಲೇಸ್ " ನಲ್ಲಿ ಆರ್ಥರ್ ಹಾಗು ಆತನ ಕೆಲವು ಗುಂಪು ಕಾಣಿಸಿದೆಯಾದರೂ ಆದರೆ ಇದು ಇನ್ನೊಬ್ಬ ಫ್ರೆಂಚ್ ಕವಿ ಚೆರ್ಟಿಯನ್ ಡೆ ಟ್ರೊಯೆಸ್ ಎಂಬಾತನು ಆರ್ಥರ್ ನ ಇತಿಹಾಸದ ಬಗೆಗಿನ ಹಲವಾರು ಪ್ರಭಾವಗಳ ಬಗ್ಗೆ ಪಟ್ಟಿ ಮಾಡಿದ್ದಾನೆ.ಆರ್ಥರ್ ನ ಪಾತ್ರ ಹೇಗೆ ಹಿಂದಿನ ಇತಿಹಾಸಕಾರರ ಮೇಲೆ ಪ್ರಭಾವಪರಿಣಾಮ ಉಂಟು ಮಾಡಿದೆ ಎಂಬುದನ್ನು ಆತ ವಿವರಿಸಿದ್ದಾನೆ. ಚೆರಿಟಿಯನ್ c.1170ರಲ್ಲಿ ಆರ್ಥರ್ ನ ಐದು ಘಟನೆಗಳ ಬಗ್ಗೆ ಆತನ ಇತರೆ ಆಸಕ್ತಿ ಮತ್ತು ಪ್ರಣಯಗಳ ಬಗ್ಗೆ ವಿವರಿಸಿದ್ದಾನೆ. 1190. "ಎರಿಕ್ ಅಂಡ್ ಐನೈಡ್" ಹಾಗು "ಕ್ಲೆಜಿಸ್ " ಗಳು ಆರ್ಥರ್ ನ ಒಡ್ಡೋಲಗದ ಬಗ್ಗೆ ಆತನ ಹಾಗು ಆತನ ಅನುಯಾಯಿಗಳಿಗಿರುವ ಒಲವನ್ನು ತೋರಿಸುವ ಕುರಿತಾದ ಕಥೆಗಳನ್ನು ಒಳಗೊಂಡಿದೆ.ವೆಲ್ಶ್ ಮತ್ತು ಗಾಲ್ ಫ್ರಿಡಿಯನ್ ಅವರ ವಿವರಣೆಗಿಂತ ಆರ್ಥರ್ ನ ನಾಯಕತ್ವದ ಚಟುವಟಿಗಳಿಗಿಂತ ಆತನ ಇತರೆ ದೈವಿಕ ಶಕ್ತಿ ಮತ್ತು ಬಲವನ್ನು ಪ್ರದರ್ಶಿಸುವ ಉದಾಹರಣೆಗಳಿವೆ.ಆದರೆ" ಯಾವೇನ್ ದಿ ನೈಟ್ ಆಫ್ ದಿ ಲೈಯಿನ್" ನಲ್ಲಿ ಯಾವೇನ್ ಮತ್ತು ಗಾವೇನ್ ಅವರನ್ನು ವಿಶೇಷ ದೈವಿಕ ಶಕ್ತಿಯಾಗಿ ಅವರ ಸಾಹಸಗಾಥೆಗಳನ್ನು ಹೇಳಲಾಗಿದೆ. ಹೇಗೆಯಾದರೂ ಆರ್ಥರ್ ನ ಐತಿಹಾಸಿಕ ವಿವರಗಳ ಅಭಿವೃದ್ದಿಗೆ "ಲಾನ್ಸ್ ಲೊಟ,ದಿ ನೈಟ್ ಆಫ್ ದಿ ಕಾರ್ಟ್" ವಿವರಣೆಯು ಲಾನ್ಸ್ ಲೊಟ್ ಮತ್ತು ಆರ್ಥರ್ ನ ರಾಣಿ ಗೆನೆವರೆಯೊಂದಿಗಿನ ಸಂಬಂಧವನ್ನು ತೆರೆದಿಡುತ್ತದೆ.ಇದರಿಂದಾಗಿ ಆರ್ಥರ್ ಒಬ್ಬ ಜಾರಣಿಯ ಪತಿ ಮತ್ತು ಓರ್ವ ಬೇಜವಾಬ್ದಾರಿ ವ್ಯಕ್ತಿ ಎಂದು "ಪರ್ಸಿವಲ್ ದಿ ಸ್ಟೊರಿ ಆಫ್ ದಿ ಗ್ರೇಲ್" ನಲ್ಲಿ ಹೊಲಿ ಗ್ರೇಲ್ ಮತ್ತು ಫಿಶರ್ ಕಿಂಗ್ ಇತ್ಯಾದಿ ಆರ್ಥರ್ ನ ಅಶಕ್ತತೆ ಮತ್ತು ಆತನ ಇಳಿಮುಖಗೊಂಡ ಜನಪ್ರಿಯತೆಯನ್ನು ತೋರಿಸುವ ಇಂತಹ ಹಲವಾರು ವಿವರಗಳು ದೊರೆಯುತ್ತವೆ. ಹೀಗೆ "ಚೆರ್ಟಿಯನ್ ಆರ್ಥರ್ ನ ಇತಿಹಾಸದಲ್ಲಿ ಆತನ ಸಾಹಸ ಪ್ರವೃತ್ತಿಯಲ್ಲದೇ ಆತನ ವನತಿಯ ಬಗ್ಗೆ ಕೂಡಾ ಒಂದು ದಾಖಲೆ ನಿರ್ಮಿಸಿದ್ದಾನೆ.ಇವೆರಡರಲ್ಲೂ ಆತನ ಬಹುಮುಖ್ಯವಾದ ಪಾತ್ರವಿದೆ"ಇಲ್ಲಿ ಆರ್ಥರ್ ನ ಎಲ್ಲಾ ಕೆಲಸ ಕಾರ್ಯಗಳು ಚೆರ್ಟಿಯನ್ ನಿರ್ಮಿಸಿದ ಒಂದು ಕಥಾಹಂದರದ ತಳಹದಿಯ ಮೇಲೆ ನಿಂತಿದೆ ಎಂದು ಹೇಳಲಾಗುತ್ತದೆ. "ಪರ್ಸಿವಲ್ " ಒಂದು ಅಪೂರ್ಣ ಬರಹವಾಗಿದ್ದರೂ ಜನಪ್ರಿಯಗೊಳ್ಳುವುದರಲ್ಲಿ ಹಿಂದೆ ಬೀಳಲಿಲ್ಲ.ಗ್ರೇಲ್ ಮತ್ತು ಆತನ ಕವಿತೆಗಳನ್ನು ಇನ್ನುಳಿದ ಲೇಖಕರು ಸತತವಾಗಿ ಮುಂದುವರಿಸಿದ್ದಾರೆ.ಉದಾಹರಣೆಗೆ ರಾಬರ್ಟ್ ಡೆ ಬೊರೊನ್ ತನ್ನ ಬರಹಗಳಲ್ಲಿ ಆರ್ಥರ್ ನ ಖಂಡಾಂತರ ಸಾಹಸಗಾಥೆಗಳ ಬಗ್ಗೆ ಮತ್ತು ಆತ ಕ್ರಮೇಣವಾಗಿ ಹೇಗೆ ಅವನತಿಯತ್ತ ಸಾಗಿದ ಎನ್ನುವುದನ್ನು ತೋರಿಸುತ್ತದೆ. ಅದೇ ತೆರನಾಗಿ ಆರ್ಥರ್ ನನ್ನು ಗೆನೆವರ್ ನ ಜಾರಣಿ ಪತಿಯಾಗಿ ಚಿತ್ರಿಸಿದ "ಲಾನ್ಸ್ ಲೊಟ್" ನ ಕಥಾವಳಿಗಳು ಮುಂದೆ ಆರ್ಥರ್ ನ ಇತಿಹಾಸಕ್ಕೆ ಹೊಸ ಆಕರ್ಷಣೆಯ ತಿರುವನ್ನು ಕೊಟ್ಟವು.ಲಾನ್ಸ್ ಲೊಟ್ (c. 1225) ಮತ್ತು ನಂತರದ ಪಠ್ಯಗಳು ಚೆರ್ಟಿಯನ್ ನ ಪಾತ್ರಗಳಾದ ಯುಲ್ರಿಚ್ ವೊನ್ ಝಟ್ಜಿಖೊವೆನ್ ಮತ್ತು "ಲ್ಯಾಂಜಲೆಟ್ " ಗಳು ಇದರಲ್ಲಿ ಆರ್ಥರ್ ನ ಇತಿಹಾಸಕ್ಕೆ ನಿರಂತರತೆಯನ್ನು ಒದಗಿಸುತ್ತದೆ. ವೆಲ್ಶ್ ಆರ್ಥುರಿಯನ್ ಸಾಹಿತ್ಯದಲ್ಲಿ ಸಹ ಚೆರಿಟಿಯನ್ ನ ಬರಹಗಳು ತಮ್ಮ ಪ್ರಭಾವ ಬೀರಿರುವದನ್ನು ಕಾಣಬಹುದು.ನಾಯಕತ್ವದ ಗುಣ ಹೊಂದಿದ್ದ ಆರ್ಥರ್ ವೆಲ್ಶ್ ನ ಸಾಹಿತ್ಯದ ಸಂಪ್ರದಾಯದಲ್ಲಿಕ್ರಿಯಾಶೀಲ ರಾಜನಾಗಿ ಕಾಣಿಸಿದ್ದಾನೆ. ವಿಶೇಷವಾಗಿ ಇದರಲ್ಲಿ ಮೂವರು ವೆಲ್ಶ್ ನ ಗ್ರಂಥಕಾರರು ಸಂಗ್ರಹಿಸಿದ ಮಾಹಿತಿಗಳು ಚೆರಿಟಿಯನ್ ನ ಬರಹಕ್ಕೆ ಅತ್ಯಂತ ನಿಕಟವಾಗಿವೆ.ಅದರಲಿರುವ ಕೆಲವು ಅಂತರಗಳೆಂದರೆ "ಒವೇನ್ ಅಥವಾ ದಿ ಲೇಡಿ ಆಫ್ ದಿ ಫೌಂಟೇನ್" ,ಚೆರಿಟಯನ್ ನ "ಯಾವಿನ್ " ಗೆ ಹೋಲಿಕೆಯಾಗುತ್ತದೆ,"ಗೆರೇಂಟ್ ಅಂಡ್ ಎನಿಡ್" "ಎರಿಕ್ ಅಂಡ್ ಎನಿಡ್" ;"ಪೆರ್ಡ್ಯುವರ್ ಸನ್ ಆಫ್ ಎಫ್ರಾಗ್" ,ನಿಂದ "ಪರ್ಸಿವಲ್ " ನವರೆಗೆ ಇದರಲ್ಲಿ ಸಾಮ್ಯತೆಗಳಿವೆ.

ಸುಮಾರು c. 1210 ರ ವರೆಗೆ ಆರ್ಥರ್ ನ ಬಗ್ಗೆಗಿನ ಕಥೆ ರೋಮಾಂಚಕತೆಗಳು ಕವಿತೆಗಳಲ್ಲಿ ಕಂಡು ಬರುತಿದ್ದವು;ಇದಾದ ನಂತರ ಆರ್ಥರ್ ನಕಥೆಗಳನ್ನು ಗದ್ಯಗಳಲ್ಲಿ ನಿರೂಪಿಸಲಾಯಿತು. ಇದರಲ್ಲಿ 13ನೆಯ ಶತಮಾನದ ಪ್ರಮುಖವಾದ ಗದ್ಯವೆಂದರೆ ವಲ್ಗೇಟ್ ಸೈಕಲ್ (ಇದನ್ನು ಲಾನ್ಸ್ ಲೊಟ್ -ಗ್ರೇಲ್ ಸೈಕಲ್ ಎಂದೂ ಕರೆಯುತ್ತಾರೆ)ಐದು ಮಧ್ಯ ಫ್ರೆಂಚ್ ಯುಗದ ಸರಣಿ ಗದ್ಯಗಳನ್ನು ಇದೇ ಶತಮಾನದ ಮೊದಲರ್ಧದ ಅವಧಿಯಲ್ಲಿ ಬರೆಯಲಾಗಿದೆ. ಪ್ರಮುಖ ಕೃತಿಗಳೆಂದರೆ "ಎಸ್ಟೊರಿ ಡೆಲ್ ಸೇಂಟ್ ಗ್ರೇಲ್ " ,ದಿ "ಎಸ್ಟೊರಿ ಡೆ ಮೆರ್ಲಿನ್" ,ದಿ "ಲಾನ್ಸ್ ಲೊಟ್ ಪ್ರೊಪರೆ" (ಅಥವಾ ಗದ್ಯ" ಲಾನ್ಸ್ ಲೊಟ್ " ಇದು ಇಡೀ ವಲ್ಗೇಟ್ ಸೈಕಲ್ ನ ಅರ್ಧದಷ್ಟು ಕಥಾ ಭಾಗವನ್ನು ಒಳಗೊಂಡಿದೆ) ದಿ "ಕ್ವೆಸ್ಟೆ ಡೆಲ್ ಸೇಂಟ್ ಗ್ರಾಲ್" ಮತ್ತು "ಮೊರ್ಟ್ ಆರ್ತು" ,ಇವುಗಳು ಆರ್ಥರ್ ನ ಸಂಪೂರ್ಣ ವಿವರಗಳನ್ನು ಮಾಹಿತಿಯನ್ನು ನೀಡುತ್ತವೆ. ಈ ಸರಣಿ ಬರಹಗಳು ಆರ್ಥರ್ ನ ಇತಿಹಾಸದಲ್ಲಿ ಆತನ ಪಾತ್ರವನ್ನು ಸ್ವಲ್ಪಮಟ್ಟಿಗೆ ಕಡಿಮೆ ಮಾಡಿದವು,ಮುಖ್ಯವಾಗಿ ಇವುಗಳಲ್ಲಿ ಗಲಹಾಡ್ ಮತ್ತು ಮೆರ್ಲಿನ್ ಅವರ ಪಾತ್ರಗಳನ್ನು ಹೊಸದಾಗಿ ಪರಿಚಯಿಸಿದ್ದರಿಂದ ಆರ್ಥರ್ ನ ಪಾತ್ರದ ಮಹತ್ವಕ್ಕೆ ಇಲ್ಲಿ ಸ್ಥಾನವಿಲ್ಲ.ಇಲ್ಲಿ ಮೊಡ್ರೆದ್ ನ ಪಾತ್ರಕ್ಕೆ ಅವಕಾಶ ಕಲ್ಪಿಸಲಾಗಿದೆ.ಆರ್ಥರ್ ನ ಸಹೋದರಿಯಂದಿಗಿನ ಹೆಚ್ಚಿನ ಒಡನಾಟದಿಂದಾಗಿ ಅಲ್ಲಿ ಕ್ಯಾಮ್ಲೆಟ್ ನ ಪಾತ್ರ ಹುಟ್ಟಿಕೊಳ್ಳುತ್ತದೆ.ಅಂದರೆ ಚೆರಿಟೆಯನ್ ನ "ಲಾನ್ಸ್ ಲೊಟ್ " ನಲ್ಲಿ ಇದನ್ನು ಪ್ರಸ್ತಾಪಿಸಿದ್ದನ್ನು ನೋಡಬಹುದಾಗಿದೆ.ಇಲ್ಲಿ ಆರ್ಥರ್ ನ ಪ್ರಮುಖ ಆದ್ಯತೆ ಆತನ ರಾಜ ಆಸ್ಥಾನ ಅಥವಾ ಒಡ್ಡೊಲಗವು ಇದರಲ್ಲಿ ಸೂಚಿತವಾಗಿದೆ. ಇದೇ ಸರಣಿ ಬರಹಗಳ ಪಠ್ಯವು ಪೊಸ್ಟ್ -ವಲ್ಗೇಟ್ ಸೈಕಲ್ (c. 1230–40)ನಲ್ಲಿ ಉಲ್ಲೇಖಿತವಾಯಿತು.ಇದರಲ್ಲಿನ "ಸೂಟೆ ಡು ಮೆರ್ಲಿನ್" ನಲ್ಲಿ ಲಾನ್ಸ್ ಲೊಟ್ ಮತ್ತು ಗೆನೆವರೆ ಅವರ ನಡುವಿನ ಸಂಬಂದವನ್ನು ತೀವ್ರರೀತಿಯಲ್ಲಿ ಕಡಿಮೆಗೊಳಿಸಿದ ಉದಾಹರಣೆಗಳು ದೊರೆಯುತ್ತವೆ.ಇಲ್ಲಿ ಆರ್ಥರ್ ನ ಜನಪ್ರಿಯತೆಯನ್ನು ಗಮನಾಹಾರ್ಯರೀತಿಯಲ್ಲಿ ಕಡಿಮೆಗಗೊಳಿಸಲಾಗಿದೆ.ಇದರಲ್ಲಿ ಗ್ರೇಲ್ ಕ್ವೆಸ್ಟ್ ಮೇಲೆ ಹೆಚ್ಚು ಗಮನ ಕೇಂದ್ರೀಕರಿಸಲಾಗಿದೆ. ಈ ಫ್ರೆಂಚ್ ಗದ್ಯಗಳಲ್ಲಿ ಆರ್ಥರ್ ಅತ್ಯಂತ ಕಡಿಮೆ ಮಟ್ಟದ ಪಾತ್ರವನ್ನು ಹೊಂದಿದ್ದು ಇತರ ಸಾಹಿತ್ಯಕ್ಕೆ ಹೋಲಿಸಿದರೆ ಈತನಿಗೆ ಮಹತ್ವ ನೀಡಿದ್ದು ಕಡಿಮೆ. ವಲ್ಗೇಟ್ ವೊಂದರಲ್ಲಿಯೇ ಆತ ಮಹತ್ವದ ಪಾತ್ರವಾಗಿ ನಿಲ್ಲುತ್ತಾನೆ."ಎಸ್ಟೊರೆ ಡೆ ಮೆರ್ಲಿನ್ " ಮತ್ತು ಮೊರ್ಟ್ ಆರ್ತುಗಳಲ್ಲಿ ಆರ್ಥರ್ ನಿಗೆ ಆದ್ಯತೆ ನೀಡಿದ್ದನ್ನು ಕಾಣಬಹುದು. 

ಮಧ್ಯಯುಗೀನ ಆರ್ಥುರಿಯನ್ ಸರಣಿ ಮತ್ತು "ಆರ್ಥರ್ ನ ಸಾಹಸಗಾಥೆ" ಗಳ ವಿವರಗಳನ್ನು "ಲೆ ಮೊರ್ಟ್ಯೆ ಡೆ'ಆರ್ಥರ್" ನಲ್ಲಿ ಸಮ್ಮಿಳಿತಗೊಳಿಸಲಾಗಿದೆ.ಥಾಮಸ್ ಮಾಲೊರಿ ಇಡೀ ಇತಿಹಾಸವನ್ನೆ 15ನೆಯ ಶತಮಾನದ ಇಂಗ್ಲಿಷ್ ಪುಸ್ತಕಗಳಲ್ಲಿ ಸಂಪೂರ್ಣವಾಗಿ ಮರುವ್ಯಾಖ್ಯಾನ ಮಾಡಲಾಗಿದೆ. ಮಾಲೊರಿಯ ಸಂಪೂರ್ಣ ವಿವರಯುಳ್ಳ ಪುಸ್ತಕ "ದಿ ಹೋಲ್ ಬುಕ್ ಆಫ್ ಕಿಂಗ್ ಆರ್ಥರ್ ಅಂಡ್ ಆಫ್ ಹೀಸ್ ನೊಬೆಲ್ ನೈಟ್ಸ್ ಆಫ್ ದಿ ರೌಂಡ್ ಟೇಬಲ್" -ಆರ್ಥರ್ ನ ಎಲ್ಲಾ ಸಾಹಸಗಳನ್ನು ಹಿಂದಿನ ಎಲ್ಲಾ ಪುಸ್ತಕಗಳನ್ನು ಆಧರಿಸಿ ವಲ್ಗೇಟ್ ಸೈಕಲ್ ನ್ನು ಸೃಷ್ಟಿಸಲಾಗಿದೆ.ಇದರಲ್ಲಿ ಆರ್ಥರೇಯನ್ ಎಲ್ಲಾ ಕಥೆಗಳನ್ನು ಸಮಗ್ರವಾಗಿ ಕಲೆಹಾಕಲು ಪ್ರಯತ್ನಿಸಲಾಗಿದೆ.ಈ ಪುಸ್ತಕ ಬರೆಯುವ ಮೂಲ ಗುರಿಯೂ ಇದಾಗಿದೆ ಎಂದು ಹೇಳಬಹುದು. ಈ ಸಮಗ್ರತೆಯಿಂದಲೇ "ಲೆ ಮೊರ್ಟೆ ಡೆ'ಆರ್ಥರ್" ಪುಸ್ತಕವು ಇಂಗ್ಲೆಂಡಿನಲ್ಲಿ ಆರ್ಥರ್ ಬಗ್ಗೆ ಮುದ್ರಣಗೊಂಡ ಮೊದಲ ಏಕೈಕ ಪುಸ್ತಕವೆನ್ನಲಾಗಿದೆ.ವಿಲಿಯಮ್ ಕಾಕ್ಸ್ ಟೊನ್ ಎಂಬಾತ 1485ರಲ್ಲಿ ಇದನ್ನು ಪ್ರಕಾಶಸಿಸಿದ,ನಂತರ ಆರ್ಥುರೇಯಿನ್ ಬರಹಗಳಿಗೆ ಮೊಲೊರಿಯ ಮಾಹಿತಿಯು ಮೂಲ ಆಕರವಾಯಿತು.

ಪ್ರಣಯದ ಸಂಪ್ರದಾಯಗಳು
ಮಧ್ಯಯುಗೀನ ಸಾಹಿತ್ಯಕ ಸಂಪ್ರದಾಯಗಳು
ಜನಪ್ರಿಯತೆ ಇಳಿಮುಖ, ಮರುಪರಿಷ್ಕರಣೆ, ಮತ್ತು ಆಧುನಿಕ ಇತಿಹಾಸ
ಮೊನೊಮೌಥ್ ನ ಜಾಫ್ರಿ